**Bogács Község Önkormányzata**

3412 Bogács, Alkotmány utca 9.

**AJÁNLATTÉTELI FELHÍVÁS**

**a**

***„Bogács Község Önkormányzata tulajdonában lévő konyha infrastrukturális felújítása, korszerűsítése”***

**tárgyú**

**a** **közbeszerzésekről szóló 2015. évi CXLIII. törvény**

**Harmadik Rész, NEMZETI ELJÁRÁSRENDBEN LEFOLYTATOTT,**

**a**

**Kbt. 115. § (1) bekezdésében meghatározott**

 **nyílt közbeszerzési eljáráshoz**

**2017.**

**1. Az ajánlatkérő neve, címe, telefon- és telefaxszáma, e-mail és honlap címe:**

Ajánlatkérőre vonatkozó információk:

**Bogács Község Önkormányzata**

3412 Bogács, Alkotmány utca 9.

Telefon: + 36 49534400

Fax: +36 49534401

Kapcsolattartó: Csendesné Farkas Edit polgármester, dr. Papp Adrienn jegyző,

E-mail: polgarmester@bogacs.hu, jegyzo@bogacs.hu

http://www.bogacs.hu

Lebonyolító szervezet:

**DEMETER Ügyvédi Iroda**

3526 Miskolc, Arany János tér 1. F. III/9.

Telefon: +36 46572188

Fax: +36 46 572189

E-mail: info@demeterugyved.hu

Kapcsolattartó: dr. Krompák Orsolya felelős akkreditált közbeszerzési szaktanácsadó

Lajstromszám: 00909

**2. A közbeszerzési eljárás fajtája, annak indokolása:**

A közbeszerzésekről szóló 2015. évi CXLIII. törvény (a továbbiakban: Kbt.) Harmadik Rész, nemzeti eljárásrendben indított, a Kbt. 115. § (1) bekezdés szerinti nyílt közbeszerzési eljárás.

A közbeszerzési eljárás fajtája alkalmazásának indoka: jelen építési beruházás becsült értéke nem éri el a Háromszázmillió forintot.

**3. Azon elérhetőség, amelyen a közbeszerzési dokumentumok korlátlanul és teljeskörűen, közvetlenül és díjmentesen elektronikusan elérhetőek:**

Ajánlatkérő a közbeszerzési dokumentumokat térítésmentesen bocsátja ajánlattevők rendelkezésére a Kbt. 39. § (1) bekezdésének megfelelően. Ajánlatkérő a közbeszerzési dokumentumokat az ajánlattételi felhívás megküldésével egyidejűleg elektronikus úton is továbbítja ajánlattevők részére.

Fentieken túl ajánlatkérő az ajánlattételi felhívást és az egyéb közbeszerzési dokumentumokat elektronikusan az alábbi honlapon közzéteszi:

<http://www.bogacs.hu>

**4. A közbeszerzés tárgya és mennyisége:**

A közbeszerzés tárgya: építési beruházás: **„Bogács Község Önkormányzata tulajdonában lévő konyha infrastrukturális felújítása, korszerűsítése”**

**Nyertes ajánlattevő feladata a 3412 Bogács, Alkotmány utca 54. szám alatti (Hrsz: 778/2.) konyha infrastrukturális felújítása, korszerűsítése az önálló mellékletben csatolt műszaki dokumentumok, árazatlan költségvetésben foglaltak alapján.**

**A tevékenység nem építési engedély köteles tevékenység.**

A 321/2015. (X. 30.) Korm. rendelet (továbbiakban: Kr.) 46. § (3) bekezdésében foglaltakra tekintettel ajánlatkérő felhívja a figyelmet, hogy, amennyiben a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozást, a megnevezés csak a tárgy jellegének egyértelmű meghatározása érdekében történt, és megnevezés mellett a „vagy azzal egyenértékű” minden esetben értendő. Ajánlatkérő felhívja a figyelmet hogy, egyenértékű dolog megajánlása esetén az egyenértékűséget az ajánlattevőnek az ajánlatában igazolnia kell.

**CPV:**

**Fő tárgy: 45000000-7 Építési munkák**

**További tárgyak: 45111000-8 Bontási, terepelőkészítési és eltakarítási munka**

 **45453000-7 Nagyjavítás és felújítás**

 **45310000-3 Villamos szerelési munka**

 **45315100-9 Villamos gépészeti szerelési munkák**

 **45350000-5 Gépészeti szerelések**

 **45331000-6 Fűtés, szellőzés és légkondicionálás szerelése**

 **45430000-0 Padló- és falburkolás**

 **45421100-5 Ajtók, ablakok és kapcsolódó tartozékok beszerelése**

 **45410000-4 Vakolás**

 **45442100-8 Festés**

**5.** **A szerződés meghatározása, amelynek megkötése érdekében a közbeszerzési eljárást lefolytatják:**

Vállalkozási szerződés

**6.** **Annak feltüntetése, ha a keret-megállapodás kötésére, dinamikus beszerzési rendszer alkalmazására, elektronikus árlejtés alkalmazására kerül sor:**

Keret-megállapodás kötésére, dinamikus beszerzési rendszer alkalmazására, elektronikus árlejtés alkalmazására nem kerül sor.

**7. A szerződés időtartama vagy a teljesítés határideje:**

A teljesítés ideje: 2017. június 01. napja – 2017. július 31. napja közötti időszak. Ajánlatkérő előteljesítést elfogad.

**8. A teljesítés helye:**

NUTS: HU311

3412 Bogács, Alkotmány utca 54. szám (Hrsz: 778/2.)

**9.** **Az ellenszolgáltatás teljesítésének feltételei vagy a vonatkozó jogszabályokra hivatkozás****:**

Az ajánlattétel, a szerződéskötés, az elszámolás és a számlázás, továbbá a kifizetés pénzneme: HUF

A szerződés finanszírozása részben saját forrásból valamint részben az ajánlatkérő, mint Kedvezményezett részére a Magyarország 2016. évi központi költségvetéséről szóló 2015. évi C. törvény 3. mellékletének II. 7. pontja szerinti *Önkormányzati étkeztetési fejlesztések támogatása* jogcímen biztosított az NGM/4611/20/2016. iktatószámú Támogatói okirat, illetőleg az NGM/4259/1/2017. iktatószámú módosított Támogatói okirat forrásából történik.

A támogatás mértéke: 95%.

Ajánlatkérő felhívja a figyelmet, hogy a vállalkozói díj tartalékkeretet nem tartalmaz, továbbá, hogy a megkötendő szerződés rendelkezései vonatkozásában a Felek tartalékkeret jogintézményét nem alkalmazzák.

Ajánlatkérő a Kbt. 135. § (7) bekezdése alapján a teljes ellenszolgáltatás 5 %-ának megfelelő mértékű előleget biztosít, melynek igénybevétele nem kötelező. Ajánlattevőnek az előleg kifizetését követően a hatályos jogszabályoknak megfelelő előlegszámlát kell kibocsátania. Nyertes ajánlattevő az előleg összegét csak a szerződés tárgyát képező munkákra használhatja fel.

Ajánlatkérő az előleg igénybevételét nem köti előleg-visszafizetési biztosíték nyújtásához.

Az előleg a 322/2015 (X. 30.) Korm. rendelet 30. § (1) bekezdése alapján, legkésőbb az építési munkaterület átadását követő 15 napon belül kerül kifizetésre.

Az előlegszámla összege a végszámlában számolható el.

**Számlázás:** Ajánlatkérő részszámlázási lehetőséget biztosít akként, hogy Vállalkozónak a teljesítés során 3 számla (ideértve a végszámlát is, de az előlegszámlát nem) benyújtásának lehetősége biztosított az alábbiak szerint:

* 1. részszámla benyújtásának lehetősége: a nettó vállalkozói díj 30%-ának megfelelő összegről az ÁFA nélküli szerződéses érték 30%-át elérő megvalósult teljesítés esetén;
* 2. részszámla benyújtásának lehetősége: a nettó vállalkozói díj 30%-ának megfelelő összegről az ÁFA nélküli szerződéses érték 60%-át elérő megvalósult teljesítés esetén
* végszámla benyújtása: a nettó vállalkozói díj fennmaradó 40%-ának megfelelő összegről az ÁFA nélküli szerződéses érték 100%-át elérő megvalósult teljesítés esetén, sikeres műszaki átadás-átvételt követően.

Ajánlatkérő a részszámlák tekintetében (ide nem értve természetesen a végszámlát) nem határoz meg részteljesítési határidőt.

Ajánlatkérő a vállalkozói díjat az igazolt szerződésszerű teljesítést követően átutalással, forintban (HUF) teljesíti 30 napos fizetési határidő alkalmazásával, az alábbiak szerint: alvállalkozó igénybevételének hiánya esetén a Kbt. 135. § (1)-(2) és (5)-(6) bekezdései szerint; továbbá a Ptk. 6:130. § (1)-(2) bekezdései szerint, alvállalkozó igénybevétele esetén a fentiek alkalmazásával a Ptk. 6:130. § (1)-(2) bekezdésétől eltérően a 322/2015. (X. 30.) Korm. rendelet 32/A. § (1)-(3) bekezdésében foglalt szabályok szerint.

Ajánlatkérő a kifizetés során az Adózás rendjéről szóló 2003. évi XCII. törvény (a továbbiakban: Art.) 36/A. §-ában foglaltakat teljes körben alkalmazza.

Késedelmes fizetés esetén ajánlatkérő 2013. évi V. törvényben meghatározott [6:155.§ (1)-(2)] mértékű és a késedelem időtartamához igazodó késedelmi kamatot fizet.

Az ellenszolgáltatás teljesítésének részletes leírását a közbeszerzési dokumentumok részét képező szerződéstervezet tartalmazza.

Vonatkozó jogszabályok:

* A Közbeszerzésekről szóló 2015. évi CXLIII. törvény
* Az adózás rendjéről szóló 2003. évi XCII. törvény 36/A. §
* Az általános forgalmi adóról szóló 2007. évi CXXVII. törvény
* A Polgári Törvénykönyvről szóló 2013. évi V. törvény
* Az államháztartásról szóló 2011. évi CXCV. törvény
* 322/2015. (X. 30.) Korm. rendelet az építési beruházások közbeszerzésének részletes szabályairól

**10. Annak meghatározása, hogy az ajánlattevő tehet-e többváltozatú (alternatív) ajánlatot:**

Nem. Jelen eljárásban ajánlatkérő a többváltozatú (alternatív) ajánlattétel lehetőségét kizárja.

**11. Rész ajánlattétel lehetősége vagy annak kizárása:**

Ajánlatkérő jelen eljárásban nem teszi lehetővé a részekre történő ajánlattételt tekintettel arra, hogy a közbeszerzés tárgya szerinti munkák és feladatok - jellegük, összetettségük, előírt műszaki paramétereik, időbeli tartamaik alapján - szorosan kapcsolódnak egymáshoz, egymásra épülnek, amelyet több ajánlattevő egyidőben nem tudna teljesíteni. A kivitelezési feladatban foglalt munkarészek kivitelezés-szervezésben és műszakilag is összefonódnak. A kivitelezésre átadott munkaterületek további almunkaterületekre – amely lehetővé tenné a különböző vállalkozók részére történő önálló munkaterület biztosítását – nem oszthatók. Valamennyi kivitelezési feladat egy projektként való kezelése a célszerű és egyetlen lehetséges megoldás, ellenkező esetben jelentős többlet kiadással járna ajánlatkérő részére, ebből eredően a projekt részajánlatokra bontása nem biztosítható.

**12. Az ajánlatok értékelési szempontja:**

Az ajánlatok értékelési szempontja jelen eljárásban a **Kbt. 76. § (2) bekezdés c) pontja alapján a legjobb ár-érték arány.**

|  |  |
| --- | --- |
| Részszempont | Súlyszám |
| 1. | Egyösszegű nettó ajánlati ár (HUF) | 50 |
| 2. | Jótállás időtartama (a műszaki átadás-átvételt követő naptól számítva egész hónapokban megadva; az ajánlati elem minimum értéke: 12 hónap, legkedvezőbb szintje: 36 hónap. Csak egész hónapok ajánlhatók meg) | 30 |
| 3. | Késedelmi kötbér vállalása (% / naptári nap) (az ajánlati elem minimum értéke: 0,50% / naptári nap; legkedvezőbb szintje: 1,0% / naptári nap)  | 20 |

A nettó ajánlati ár átalányár, az árazott költségvetés főösszesítőjének összesen sorában szereplő nettó összeget kell, hogy tartalmazza. Az ajánlati árat úgy kell megadni, hogy az tartalmazzon minden járulékos költséget, függetlenül azok formájától és forrásától, pl. VÁM, különböző díjak és illetékek, stb. Az ajánlati árnak tartalmaznia kell mindazokat a költségeket, amelyek az ajánlat tárgyának eredményfelelős megvalósításához, az ajánlati feltételekben rögzített feltételek betartásához szükségesek. Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magában kell foglalnia valamennyi ajánlattevői kifizetési igényt. Az ajánlatban szereplő áraknak fix árnak kell lennie, vagyis az ajánlattevők semmilyen formában és semmilyen hivatkozással nem tehetnek változó árat tartalmazó ajánlatot. Amennyiben a szerződés megkötésekor hatályos ÁFA szabályozás a szerződés hatálya alatt változik, a hatályos szabályozás a szerződés ÁFÁ-ra vonatkozó rendelkezéseit a Szerződő Felek minden külön nyilatkozata, szerződés-módosítás nélkül módosítja. Ha az ajánlati ár számokkal megadott összege és a betűvel leírt összeg között eltérés mutatkozik, akkor a számokkal kiírt összeget tekinti ajánlatkérő érvényesnek. Az ajánlattevők csak forintban (HUF) tehetnek ajánlatot és a szerződéskötés valutaneme is csak ez lehet. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

A legjobb ár-érték arányú ajánlat kiválasztásának értékelési szempontja esetén az ajánlatok részszempontok szerinti tartalmi elemeinek értékelése során adható pontszám alsó és felső határa: 1-10 pont.

Ajánlatkérő azon értékelési részszempontok esetében, ahol minimális elvárást határozott meg, az értéket el nem érő vállalások az ajánlat érvénytelenségét eredményezik! Az ajánlati elemek Ajánlatkérő számára legkedvezőbb szintet elérő, illetve a legkedvezőbb szintjénél még kedvezőbb vállalásokra Ajánlatkérő egyaránt a ponthatár felső határával azonos (10 pont) számú pontot ad.

A részszempontok esetén ajánlatoknak az elbírálás részszempontjai szerinti tartalmi elemeit a ponthatárok között értékeli úgy, hogy a legjobb tartalmi elemre az értékelési pontszám maximumát adja. A többi ajánlat részszempont szerinti pontszáma a legjobb tartalmi elemhez viszonyított arány szerint kerül megállapításra, kettő tizedes jegyre való kerekítés mellett.

Az ajánlatkérő az **1. értékelési részszempont** esetében a legjobb ajánlatot tartalmazó ajánlatra (legalacsonyabb egyösszegű nettó ajánlati ár) 10 pontot ad, a többi ajánlatra arányosan kevesebbet. A pontszámok kiszámítása során alkalmazandó képletet a Közbeszerzési Hatóság útmutatójának (KÉ 2016. évi 147. szám; 2016. december 21.; 1. sz. melléklet A.1.ba) pontja szerinti) fordított arányosítás módszere tartalmazza.

Az értékelés módszere képletekkel leírva:

A legjobb: a legalacsonyabb nettó egyösszegű ajánlati ár forintban

P max = 10

P min = 1

P = a vizsgált ajánlat adott szempontra vonatkozó pontszáma

A vizsgált = a vizsgált nettó egyösszegű ajánlati ár forintban

****

Ha e módszer alkalmazásával tört pontértékek keletkeznek, akkor azokat az általános szabályoknak megfelelően két tizedes jegyre kell kerekíteni (ehhez Ajánlatkérő Microsoft Excel programot fog használni a pontszámítás során).

Az árazott költségvetés elkészítése során az alábbiakat szükséges figyelembe venni:

* Az árazatlan költségvetés tételeinek tartalmát elsődlegesen úgy kell értelmezni, hogy azok a megnevezésük szerinti munka minden közvetlen és közvetett munkaműveleti és dologi elemét magukban foglalják az előkészítéstől a Szerződésben megfogalmazott és az egyéb vonatkozó előírásokat mindenben kielégítő módon történő teljes elkészítésig, azaz a tételekhez tartozó egységárakat ÁFA (Általános Forgalmi Adó) nélkül kell megadni, de tartalmazniuk kell minden egyéb járulékos költséget is (felvonulási és ideiglenes melléképítmények [építés, fenntartás és bontás], biztonsági elkorlátozások, terelőelemek, lezárások, lerakóhelyi díjak, előírt ellenőrző mérések és vizsgálatok, mintavételek, minősítések, minőség tanúsítások, segédanyagok, kitűzések, geodéziai munkák, stb.), valamennyi szükséges munka elvégzését teljesen készen, továbbá minden vámot adót és egyéb illetéket, ami a Vállalkozónak a Szerződés alapján vagy bármely más okból kell fizetnie.
* Ha egy munkafázis tétele nem került külön kiírásra, de az abban foglalt tevékenységre szükség van, akkor azok költségeit a munkatételek egységárában kell figyelembe venni.
* A megadott egységáraknak a műszaki tartalom megvalósításához szükséges ráfordítás összegén túl a munkák teljes befejezéséig várható árváltozásból eredő költségeket is tartalmaznia kell, ezért az egységárak rögzítettek és nem változtathatók a szerződés időtartama alatt.
* A költségvetés(ek) Microsoft Office Excel formátumban állnak az Ajánlattevők rendelkezésére, amelyet kitöltve kell az ajánlatukhoz csatolniuk papír alapon, valamint elektronikus formátumban (Microsoft Office Excel formátumban) is!

Ajánlatkérő felhívja ajánlattevők figyelmét a Kbt. 71. § (8) bekezdés b) pontjára, mely szerint átalánydíjas szerződés esetén az árazott költségvetés (részletes árajánlat) valamely tétele és egységára pótolható, módosítható, kiegészíthető vagy törölhető, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor kialakuló sorrendet nem befolyásolja.

Ajánlatkérő az ajánlatokat a Kbt. 73. § (1) bekezdés e) pontja alapján érvénytelennek nyilváníthatja az alábbi esetekben, amennyiben a következő változtatások bármelyike esetén ajánlatkérő nem lenne képes az ajánlatok közbeszerzési dokumentumokban foglaltaknak megfelelő értékelésére:

* Ajánlattevő nem nyújt be árazott költségvetést,
* Ajánlattevő a költségvetés sorait ajánlatkérő erre vonatkozó jóváhagyása nélkül (pl. kiegészítő tájékoztatás) új sorral egészíti ki, vagy
* Ajánlattevő a költségvetés sorait ajánlatkérő erre vonatkozó jóváhagyása nélkül összevonja, vagy
* Ajánlattevő ajánlatkérő erre vonatkozó jóváhagyása nélkül a költségvetés tételeit, mennyiségi adatait módosítja, vagy
* egyéb módon olyan módosítást eszközöl ajánlattevő az árazatlan költségvetésen, mely alapján az nem felel meg a közbeszerzési dokumentumokban és a vonatkozó jogszabályokban foglaltaknak.

Az ajánlatkérő a **2. értékelési részszempont** esetében a legjobb ajánlatot tartalmazó ajánlatra (legmagasabb jótállás időtartama) 10 pontot ad, a többi ajánlatra arányosan kevesebbet. A pontszámok kiszámítása során alkalmazandó képletet a Közbeszerzési Hatóság útmutatójának (KÉ 2016. évi 147. szám; 2016. december 21.; 1. sz. melléklet A.1.bb) pontja szerinti) egyenes arányosítás módszere tartalmazza.

Az értékelésmódszere képletekkel leírva:

A legjobb: a legelőnyösebb ajánlat tartalmi eleme

P max = 10

P min = 1

P = a vizsgált ajánlat adott szempontra vonatkozó pontszáma

A vizsgált = a vizsgált ajánlat tartalmi eleme

****

Ha e módszer alkalmazásával tört pontértékek keletkeznek, akkor azokat az általános szabályoknak megfelelően két tizedes jegyre kell kerekíteni (ehhez Ajánlatkérő Microsoft Excel programot fog használni a pontszámítás során).

A 2. értékelési részszempont legkedvezőbb szintje: 36 hónap, melynél kedvezőbb megajánlás esetében – amennyiben a Kbt. 72. §. (7) bekezdése nem áll fenn - egyaránt az értékelési ponthatár felső határával azonos számú pontot ad. (Kbt.77. §. (1) bekezdés)

Az ajánlati elem legkedvezőtlenebb szintje 12 hónap, melynél kedvezőtlenebb megajánlást tartalmazó ajánlatot a Kbt. 73. §. (1) bekezdésének e) pontja alapján érvénytelenné nyilvánítja.

A jótállás időtartamára tett vállalást egész hónapokban kell megadni. A tört hónapokat tartalmazó megajánlás érvénytelen.

Ajánlatkérő a **3. értékelési részszempont** (késedelmi kötbér vállalása) esetében a legjobb ajánlatot tartalmazó ajánlatra (legkedvezőbb szintű késedelmi kötbér megajánlása: 1,0% / naptári nap) 10 pontot ad, a többi ajánlatra arányosan kevesebbet (egyenes arányosítás). A pontszámok kiszámítása során alkalmazandó képletet a Közbeszerzési Hatóság útmutatójának (KÉ 2016. évi 147. szám; 2016. december 21.; 1. sz. melléklet A.1.bb) pontja szerinti) egyenes arányosítás módszere tartalmazza.

Az értékelésmódszere képletekkel leírva:

A legjobb: a legelőnyösebb ajánlat tartalmi eleme

P max = 10

P min = 1

P = a vizsgált ajánlat adott szempontra vonatkozó pontszáma

A vizsgált = a vizsgált ajánlat tartalmi eleme

****

Ha e módszer alkalmazásával tört pontértékek keletkeznek, akkor azokat az általános szabályoknak megfelelően két tizedesjegyre kell kerekíteni.

Ajánlatkérő a 3. értékelési szemponttal összefüggő ajánlati elemmel kapcsolatban 1,0% / naptári napban határozza meg az ajánlati elem legkedvezőbb szintjét, amelyre és az annál még kedvezőbb vállalásokra – amennyiben a Kbt. 72. §. (7) bekezdése nem áll fenn - egyaránt az értékelési ponthatár felső határával azonos számú pontot ad. (Kbt.77. §. (1) bekezdés)

Ajánlatkérő a 0,50% / naptári napot el nem érő mértékű késedelmi kötbér vállalására irányuló vállalást tartalmazó ajánlatot a Kbt. 73. §. (1) bekezdésének e) pontja alapján érvénytelenné nyilvánítja.

Ajánlatkérő jelen részszempont esetében „nap” kifejezés alatt minden esetben naptári napot ért, nem pedig munkanapot.

A késedelmes napok maximális mértéke: 30 naptári nap.

Az ajánlattevőnek az ajánlati árat kizárólag számmal van lehetősége megadni (betűvel kizárt).

A fenti módszerrel értékelt egyes tartalmi elemekre adott értékelési pontszámot az ajánlatkérő megszorozza az eljárást megindító felhívásban is meghatározott súlyszámmal, a szorzatokat pedig ajánlatonként összeadja.

Az az ajánlat az összességében legelőnyösebb, amelynek az összpontszáma a legnagyobb.

Az eljárás nyertese az az ajánlattevő, aki az ajánlatkérő részére az eljárást megindító felhívásban és a dokumentációban meghatározott feltételek alapján, valamint az értékelési szempontok szerint a legkedvezőbb érvényes ajánlatot tette.

**13. A kizáró okok és a megkövetelt igazolási mód:**

Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1) bekezdés g)-k) és m) és q) pontjának hatálya alá tartozik.

A megkövetelt igazolási mód:

Ajánlattevőnek a 321/2015. (IX.30) Korm. rendelet 17. § szerint egyszerű nyilatkozatot kell benyújtania arról, hogy nem tartozik az eljárást megindító felhívásban előírt kizáró okok hatálya alá, valamint a Kbt. 62. § (1) bekezdés k) pont kb) alpontját a 8. § i) pont ib) alpontja és a 10. § g) pont gb) alpontjában foglaltak szerint kell igazolnia. Jelen eljárásban az egységes európai közbeszerzési dokumentum nem alkalmazandó, azonban a 321/2015. (X. 30.) Korm. rendelet 17. §-a alapján ajánlatkérő elfogadja, ha az ajánlattevő a 7. § szerinti - korábbi közbeszerzési eljárásban felhasznált - egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

Ajánlattevő a Kbt. 67. § (4) bekezdése szerint, valamint a 321/2015. (X. 30.) Korm. rendelet 17. §. (2) bekezdésében foglaltaknak megfelelően ajánlatában nyilatkozni köteles arról, hogy a szerződés teljesítéséhez nem vesz igénybe a 62. § (1) bekezdés g)-k) és m) és q) pontjának szerinti kizáró okok hatálya alá eső alvállalkozót, adott esetben az alkalmasság igazolásában résztvevő más szervezetet.

Ajánlattevő vonatkozásában folyamatban lévő változásbejegyzési eljárás esetén az ajánlathoz csatolandó a cégbírósághoz benyújtott változásbejegyzési kérelem és az annak érkezéséről a cégbíróság által megküldött igazolás is. Amennyiben ajánlattevő vonatkozásában nincs folyamatban változásbejegyzési eljárás, úgy kérjük, nemleges tartalmú változásbejegyzési nyilatkozatot szíveskedjenek az ajánlat részeként benyújtani (321/2015. (X. 30.) Korm. rendelet 13. §).

Öntisztázás: a Kbt. 64. § (1)-(2) bekezdés alapján a Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére az ajánlattevő, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a Kbt. 188. § (4) bekezdése szerinti - vagy bírósági felülvizsgálata esetén a bíróság a 188. § (5) bekezdése szerinti - jogerős határozata kimondta, hogy az érintett gazdasági szereplő az ajánlat benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát. Ha a Közbeszerzési Hatóság a 188. § (4) bekezdése szerinti - vagy bírósági felülvizsgálata esetén a bíróság a 188. § (5) bekezdése szerinti - jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő az ajánlatában a nyilatkozatával egyidejűleg köteles benyújtani.

Ajánlatkérő kizárja az eljárásból azon ajánlattevőt, alvállalkozót, adott esetben az alkalmasság igazolásában résztvevő más szervezetet, akivel szemben a kizáró okok az eljárás során következnek be.

A kizáró okok igazolására benyújtott nyilatkozatok keltezése nem lehet korábbi jelen közbeszerzési eljárás megindításának időpontjánál, azaz az ajánlattételi felhívás megküldésének napjánál.

**14. Az alkalmassági követelmények, az alkalmasság megítéléséhez szükséges adatokat és a megkövetelt igazolási mód:**

Ajánlatkérő a Kbt. 115. § (2) bekezdése alapján jelen eljárásban nem ír elő alkalmassági követelményt.

**15. Ajánlattételi határidő:**

**2017. 05. 08. napja 12.00 óra.**

Az ajánlatoknak ezen határidőig az alábbi címen rendelkezésre kell állnia, a kézbesítésből származó bárminemű késedelem az ajánlattevő felelőssége.

**16.** **Az ajánlat benyújtásának címe:**

 DEMETER Ügyvédi Iroda

 3526 Miskolc, Arany János tér 1. F. III/9.

**17.** **Az ajánlattétel nyelve:**

Magyar.

Az eljárás során mindennemű levelezés és kapcsolattartás magyar nyelven történik. Joghatás kiváltására csak a magyar nyelvű nyilatkozatok, okiratok alkalmasak. Ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja azzal, hogy a helytelen fordítás következményeit az ajánlattevőnek kell viselnie.

**18. Az ajánlat(ok) felbontásának helye, ideje és az ajánlatok felbontásán jelenlétre jogosultak:**

**DEMETER Ügyvédi Iroda**

3526 Miskolc, Arany János tér 1. F. III/9.

**2017. 05. 08. napja 12.00 óra**

Kbt. 68. § (3) bekezdésében meghatározott személyek jogosultak jelen lenni.

**19.** **Az ajánlati kötöttség minimális időtartama:**

Ajánlattevő az ajánlattételi határidő lejártától számított 60 napig kötve van ajánlatához *(az ajánlattételi határidő lejártától számítva).*

**20.****Az ajánlati biztosíték előírására, valamint a szerződésben megkövetelt biztosítékokra vonatkozó információ:**

Ajánlatkérő jelen közbeszerzési eljárásban **ajánlati biztosíték** nyújtását **nem** követeli meg.

**Késedelmi kötbér:** nyertes ajánlattevő a teljesítési határidő olyan okból bekövetkező késedelmes teljesítése esetére, amelyért felelős késedelmi kötbért köteles fizetni. A késedelmi kötbér a késedelembe esés napjától esedékes. A késedelmi kötbér alapja: a szerződés szerinti, ÁFA nélkül számított ellenszolgáltatás („egyösszegű nettó ajánlati ár”)

Ajánlatkérő a késedelmes naponként fizetendő késedelmi kötbér mértékét („napi késedelmi kötbér”) a bírálati részszempontok körében értékeli. (3. értékelési részszempont)

A késedelmes napok maximális mértéke: 30 naptári nap.

Felróható késedelem esetén, a késedelmi kötbér napi tételének maximális értékének az elérése, túllépése esetén az ajánlatkérő jogosult a szerződéstől azonnali hatállyal elállni, illetve azt választása szerint azonnali hatállyal felmondani.

**Meghiúsulási kötbér:** amennyiben a szerződés teljesítése olyan okból, melyért a nyertes ajánlattevő felelős meghiúsul, nyertes ajánlattevő köteles ajánlatkérő felé az ÁFA nélkül számított ellenszolgáltatás („egyösszegű nettó ajánlati ár”) 10 %-ának megfelelő mértékű meghiúsulási kötbért megfizetni.

**Jótállás:** Ajánlatkérő a szerződés hibátlan teljesítésének biztosítására valamennyi beépített dolog ill. elvégzett munka vonatkozásában a műszaki átadás-átvételt követő naptól számítva minimum 12, maximum 36 hónap (ajánlat szerint) mértékű jótállást köteles vállalni. A jótállási idő alatt a csere, vagy garanciális javítás egyetlen költségeleme sem terhelhető az ajánlatkérőre, így nem számolható fel a szállítás, illetve kiszállás díja, illetve munkabér sem.

A szerződést biztosító mellékkötelezettségek részletes leírását a közbeszerzési dokumentumok részét képező szerződéstervezet tartalmazza.

**21. A közbeszerzés Európai Unióból származó forrásból támogatott:**

Nem.

**22. Egyéb információk:**

**1.** Tekintettel arra, hogy a Kbt. 115. § szerinti közbeszerzési eljárás kerül meghirdetésre az eljárásban kizárólag az ajánlattételre felhívott gazdasági szereplők tehetnek ajánlatot. Az ajánlattételre felhívott gazdasági szereplők közösen nem tehetnek ajánlatot. Az ajánlattételre felhívott gazdasági szereplő jogosult közösen ajánlatot tenni olyan gazdasági szereplővel, amelynek az ajánlatkérő nem küldött ajánlattételi felhívást. Ez esetben a közös ajánlattevők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni. A közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését. Ahol a törvény az ajánlatkérő számára az ajánlattevők értesítését írja elő, valamint a kiegészítő tájékoztatás megadása, a hiánypótlás, a felvilágosítás és indokolás kérése esetében az ajánlatkérő a közös ajánlattevőknek szóló értesítését, tájékoztatását, illetve felhívását a képviselőnek küldi meg. A közös ajánlattevők a szerződés teljesítéséért az ajánlatkérő felé egyetemlegesen felelnek. A közös ajánlatot benyújtó gazda gazdasági szereplők személyében az ajánlattételi határidő lejárta után változás nem következhet be.

**2.** Az ajánlatnak tartalmaznia kell ajánlattevőnek a Kbt. 66. § (2) bekezdésében foglaltaknak megfelelő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. A Kbt. 47. § (2) bekezdése alapján a Kbt. 66. § (2) bekezdése szerinti nyilatkozat eredeti aláírt példányát kell benyújtani, annak másolata nem fogadható el.

Az ajánlatban továbbá az ajánlattevőnek a Kbt. 66. § (4) bekezdése alapján nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.

Ajánlattevőnek a Kbt. 66. § (6) bekezdése alapján az ajánlatban meg kell jelölnie:

 a) a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni,

b) az ezen részek tekintetében igénybe venni kívánt, és az ajánlat, részvételi jelentkezés benyújtásakor már ismert alvállalkozókat.

**Nemleges tartalommal is csatolandóak a nyilatkozatok**.

**3.** Ajánlatkérő a nyertes ajánlattevőktől projekttársaság létrehozását nem követeli meg, illetve azt nem engedélyezi. Ajánlatkérő felhívja a figyelmet a Kbt. 35.§ (1) – (8) bekezdéseire.

**4.** Az ajánlatokat cégszerűen aláírva, 1 eredeti és 1 elektronikus (az eredetiről készült másolat nem szerkeszthető formátumban, a beadásnak megfelelő formában aláírva, CD-n vagy más adathordozón) példányban, zárt csomagolásban, folyamatos lapszámozással, tartalomjegyzékkel ellátva kell elkészíteni, az alábbi követelményeknek megfelelően:

* Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, és az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen.
* Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat, vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni.
* Az ajánlat fedőlapján meg kell jelölni, hogy az az eredeti, valamint az ajánlattevő cégbejegyzési okmányokban szereplő nevét és székhelyét.
* Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.
* Az ajánlatban lévő, minden – az ajánlattevő vagy alvállalkozó, vagy az alkalmasság igazolásában részt vevő gazdasági szereplő által készített – dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak.
* Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni. A papír alapú és az elektronikus formátum közötti eltérés esetén a papír alapú ajánlat az irányadó.
* A külső csomagolásra a következőket kell felírni: **„Bogács Község Önkormányzata tulajdonában lévő konyha infrastrukturális felújítása, korszerűsítése”**AJÁNLATTÉTELI HATÁRIDŐ ELŐTT NEM BONTHATÓ FEL!” „AJÁNLATTEVŐ NEVE, SZÉKHELYE”

Az ajánlat összeállításának költségei ajánlattevőt terhelik. Az ajánlatot ajánlattevőknek nem elektronikus úton kell a jelen felhívásban és a dokumentációban meghatározott tartalmi, és a formai követelményeknek megfelelően elkészítenie és benyújtania.

**5.** Az ajánlatokat írásban és zártan, a felhívás által megjelölt kapcsolattartási pontban megadott címre közvetlenül vagy postai úton kell benyújtani az ajánlattételi határidő lejártáig. A postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére az ajánlattételi határidő lejártát megelőzően sor kerül. Az ajánlat, illetve az azzal kapcsolatos postai küldemények elvesztéséből eredő kockázat az ajánlattevőt terheli.

**6.** Az ajánlatnak **felolvasólapot** kell tartalmaznia a Kbt. 66. § (5) bekezdése szerint. A részajánlat tételre tekintettel a felolvasólap részenként csatolandó.

**7.** Az ajánlatot az ajánlattételi határidő lejártáig, hétfőtől-péntekig 09.00-15.00 óra között, az ajánlattételi határidő lejártának napján 9.00-12.00 óra között lehet leadni előzetes egyeztetéssel.

**8.** Csatolandó az ajánlattevő nevében cégjegyzésre jogosult személy(ek) aláírási címpéldánya, vagy a jogi képviselő által készített és ellenjegyzett, a 2006. évi V. törvény 9. § (1) bekezdése szerinti aláírás-mintája. Ha a cégjegyzésre jogosult és a kötelezettségvállaló személye különböző, a kötelezettségvállaló aláírását is tartalmazó legalább teljes bizonyító erejű magánokiratba foglalt meghatalmazás eredeti vagy másolati példányát is csatolni kell. Egyéni vállalkozóként bármely olyan dokumentum egyszerű másolata csatolható a képviseletre jogosult által tanúk előtt aláírva, amely alkalmas a képviseletre való jogosultság igazolására.

**9.** Ajánlatkérő a Kbt. 114. § (6) bekezdése vonatkozásában, a kiegészítő tájékoztatás esetében ésszerű időnek tekinti az ajánlattételi határidő lejártát megelőző második munkanapot (tájékoztatás megküldésére), feltéve, hogy a kérdések és kérések az ajánlattételi határidő lejártát megelőző harmadik munkanapig megérkeznek ajánlatkérőhöz. Ajánlatkérő nem vállal felelősséget azért, ha egy gazdasági szereplő kiegészítő tájékoztatás kérés keretében nem adja meg azon elérhetőségeit, melyekre a kiegészítő tájékoztatás megadását várja és ezáltal ajánlatkérő nem képes a tájékoztatás célszemélyhez történő megküldésére (vagy téves címre küldi meg a tájékoztatást). Ajánlatkérő, amennyiben a válaszadáshoz nem áll megfelelő idő rendelkezésére az 56. § (4) bekezdésében foglalt módon élhet az ajánlattételi határidő meghosszabbításának lehetőségével.

**10.** Fordítás: az ajánlatban valamennyi igazolást és dokumentumot magyar nyelven kell benyújtani. Az ajánlatkérő a nem magyar nyelven benyújtott dokumentumok ajánlattevő általi felelős fordítását is köteles elfogadni.

**11.** Irányadó idő: A teljes ajánlattételi felhívásban, valamint az eljárás során valamennyi órában megadott határidő közép-európai helyi idő szerint értendő. (CET)

**12.** A Kbt. 47. § (2) bekezdése alapján a jelen felhívásban előírt igazolások egyszerű másolatban is benyújthatóak, kivéve, ahol a jogszabály ettől eltérően rendelkezik. **Ajánlatkérő felhívja a figyelmet, hogy az ajánlat papír alapú példányának a 66. § (2) bekezdése szerinti nyilatkozat eredeti aláírt példányát kell tartalmaznia.**

**13.** **Irányadó Jog:** A jelen ajánlattételi felhívásban nem szabályozott kérdések vonatkozásában a közbeszerzésről szóló 2015. évi CXLIII. törvény és végrehajtási rendeleteinek előírásai szerint kell eljárni.

**14.** **Árfolyamok:** Az ajánlattétel során a különböző devizák forintra történő átszámításánál az ajánlattevőnek a referenciák tekintetében a teljesítés napján érvényes, mérlegadatok tekintetében a mérleg fordulónapján érvényes Magyar Nemzeti Bank által meghatározott devizaárfolyamokat kell alkalmaznia. Amennyiben valamely devizát a Magyar Nemzeti Bank nem jegyez, az adott devizára az ajánlattevő saját központi bankja által az ajánlattételi felhívás megküldésének napján érvényes árfolyamon számított euró ellenérték kerül átszámításra a fentiek szerint. Átszámítás esetén az Ajánlattevőnek közölnie kell az alkalmazott árfolyamot.

**15**. Az ajánlatkérő nem él a Kbt. 114. § (11) bekezdésében foglalt lehetőségével.

**16.** Az ajánlatkérő a Kbt. 71. §.- ában meghatározott körben lehetőséget biztosít a hiánypótlásra az összes ajánlattevő számára. A 71. § azzal az eltéréssel alkalmazandó, hogy az ajánlatkérő - anélkül, hogy ezt a közbeszerzési dokumentumokban külön jelezte volna - nem köteles újabb hiánypótlást elrendelni, ha egy hiánypótlás keretében benyújtott dokumentumra vagy hiánypótlás keretében újonnan megnevezett gazdasági szereplőre tekintettel lenne szükséges az újabb hiánypótlás.

**17.** Ajánlatkérő helyszíni bejárást jelen eljárásban nem tart.

**18.** Ajánlatkérő konzultációt jelen eljárásban nem tart.

**19. Az eljárás nyertese** az az ajánlattevő, aki az ajánlatkérő által az ajánlattételi felhívásban és a közbeszerzési dokumentumokban meghatározott feltételek alapján, valamint a meghatározott értékelési szempont szerint a legkedvezőbb érvényes ajánlatot tette. Az ajánlatkérő csak az eljárás nyertesével kötheti meg a szerződést, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített szervezettel (személlyel), ha őt az ajánlatok elbírálásáról szóló írásbeli összegezésben megjelölte. Az érvényes ajánlattétel feltétele, hogy ajánlattevő szerepeljen az MKIK kivitelezői névjegyzékében az ajánlat kérés tárgyának megfelelő tevékenységi körrel, amely névjegyzéki számot a felolvasó lapon meg kell adnia.

**20.** Ajánlatkérő előírja, hogy ajánlattevő tájékozódjon az adózásra, a környezetvédelemre, az egészségvédelemre és a fogyatékossággal élők esélyegyenlőségére, valamint munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni. A tájékoztatást az illetékes szervek ingyenesen teszik elérhetővé. Az ajánlat készítése kapcsán ajánlatkérő felhívja a figyelmet a Kbt. 73. § (4) bekezdésében foglaltakra.

**21**. Az ajánlathoz **árazott költségvetést** kell csatolni.

**22.** Nyertes ajánlattevő köteles legkésőbb a szerződéskötés időpontjára felelősségbiztosítási szerződést kötni vagy meglévő felelősségbiztosítását kiterjeszteni Ajánlatkérő által előírt mértékű és terjedelmű felelősségbiztosításra. A jelen közbeszerzési eljárás során előírt felelősségbiztosítás mértéke, terjedelme: legalább 5.000.000,- Ft/káresemény, 25.000.000,- Ft/év mértékű általános felelősségbiztosítás. Amennyiben a nyertes ajánlattevő a szerződéskötés időpontjában nem rendelkezik a fenti kritériumokkal rendelkező felelősségbiztosítással, abban az esetben az a szerződéskötéstől való visszalépést jelenti a Kbt. 131. § (4) bekezdése alapján és az ajánlatkérő a második legkedvezőbb ajánlattevővel köt szerződést. **Ajánlattevőnek ajánlatában nyilatkoznia kell, hogy nyertessége esetén a szerződéskötés időpontjában a fenti tartalmú szakmai felelősségbiztosítással rendelkezni fog.**

**23**. Az Ajánlatkérő a Kbt. 65. § (10) bekezdése alapján nem rendelkezik a szerződés teljesítése során olyan műveletről, amelyet az ajánlattevő vagy - közös ajánlattétel esetén - a közös ajánlattevők egyikének kell elvégeznie.

**24.** Ajánlatkérő felhívja az ajánlattevők figyelmét a Kbt. 73. § (4)-(5) bekezdésében foglaltakra. A Kbt. 73. § (5) bekezdés alapján ajánlatkérő a közbeszerzési dokumentumokban tájékoztatásként közli azoknak a szervezeteknek a nevét, amelyektől az ajánlattevő tájékoztatást kaphat a Kbt. 73. § (4) bekezdés szerinti azon követelményekről, amelyeknek a teljesítés során meg kell felelni. A Kbt. 73. § (4) bekezdésében foglaltak alapján az ajánlat érvénytelenségét vonja maga után, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a Kbt. 4. mellékletben felsorolt környezetvédelmi, szociális és munkajogi rendelkezések írnak elő.

**25.** Ajánlatkérő az eljárás során a Kbt. 75.§ (6) alapján alkalmazza a Kbt. 75.§ (2) e) pontja szerinti eredménytelenségi okot.

**26.** Ajánlatkérő honlapján és a Közbeszerzési Adatbázisban - az eljárás megindításával egyidejűleg - nyilvánosan közzéteszi az eljárást megindító felhívást, a közbeszerzési dokumentumokat, majd - az ajánlatok bontását követően haladéktalanul - az ajánlattételre felhívott gazdasági szereplők nevét és címét, valamint az ajánlatok bontásáról készült jegyzőkönyvet.

**27.** A közbeszerzési eljárásban közreműködő felelős akkreditált közbeszerzési szaktanácsadók:

Dr. Krompák Orsolya

Lajstromszám: 00909

**28.** Ajánlattételi felhívás megküldésének napja: **2017.04.28. napja**